- Hindi News
- बूंदे बरसते ही बढ़ जाता है सांपों का आतंक
बूंदे बरसते ही बढ़ जाता है सांपों का आतंक
इस वर्ष छह लोग हो चुके हैं सांपों का शिकार, सदर अस्पताल में उपलब्ध नहीं है एवीए
भास्कर न्यूज त्न चतरा
बारिश होते ही जिले में विषैले सांपों का आतंक बढ़ गया है। बारिश शुरू होते ही बिल में छिपे विषैले सांप बाहर निकल आए हैं। इंसान से सामना होते ही ये सांप उनपर टूट पड़ते हैं। इस वर्ष अबतक छह लोग सर्पदंश के शिकार हो चुके हैं। इनमें से एक बच्ची की मौत भी हो चुकी है।
यह आंकड़ा वैसे लोगों के हैं, जो सर्पदंश के शिकार होने के बाद इलाज कराने चतरा सदर अस्पताल पहुंचे। जिले में सर्पदंश के शिकार ऐसे कई लोग होते हैं, जो इलाज के लिए अस्पताल पहुंचने से पहले ही दम तोड़ देते हैं। अगर ऐसे लोगों की पड़ताल की जाए तो सर्पदंश से मरने वालों की संख्या बढ़ सकती है।
हर वर्ष 10 से 15 लोगों की हो जाती है मौत
सदर अस्पताल के आंकड़ों के अनुसार जिले में हर वर्ष 50 से अधिक लोग सर्पदंश के शिकार होते हैं। इनमें से औसतन 10 से 15 लोगों की मौत हो जाती है। सर्पदंश के शिकार अगर समय पर अस्पताल पहुंच जाते हैं और उनका इलाज हो जाता है तो वे बच जाते हैं। लेकिन समय पर अस्पताल नहीं पहुंचने वालों की मौत हो जाती है। अगर सदर अस्पताल के आंकड़ों पर गौर करें तो वर्ष 2010 में 70 लोगों को सांप ने डसा। 2011 में 54 लोग सर्पदंश के शिकार हुए। इसी तरह 2012 में 36 लोगों को सांप ने अपना शिकार बनाया। 2013 में अबतक छह लोग सर्पदंश के शिकार हो चुके हैं।
एवीएस के लिए किया प्रयास जा रहा है : प्रबंधन
एवीएस नहीं होने पर अस्पताल प्रबंधक निशांत मिश्रा ने कहा कि दो साल से सरकार इस दवा की आपूर्ति नहीं कर रही है। जरूरत पडऩे पर भुक्तभोगियों का बाजार से एवीएस खरीदना पड़ता है। अस्पताल में यह दवा उपलब्ध कराने का प्रयास किया जा रहा है।
जिले में 25 प्रजाति के सांप
चतरा जिले में लगभग 25 प्रजाति के सांप पाए जाते हैं। इनमें से 12 बेहद खतरनाक और विषैले होते हैं। विशेषज्ञों के मुताबिक जिले में पाए जाने वाले विषैले सांपों की सूची में स्पेक्टल कोबरा, मोनो कैटल कोबरा, पैटर्नललेस कोबरा, कॉमन करैत, बैंडेड करैत, रसल वाइपर, ग्रीन पीट वाइपर एवं बंबू ग्रीन पीट वाइपर प्रजाति के सांप शामिल है। जबकि नन पोइजन प्रजाति के सांपों में होरहोरवा (किल बाइकबेट), डोड़ा (वाटर स्नेक), धामन (रैक स्नेक), दोमुंहा (अर्थ बोन), अजगर (पाइथन), उडऩी सांप (वैन स्नेक), तेलिया (वोर्मस्नेक), कुकरी, चितकबरा करैत (उल्फ स्नेक)आदि शामिल हैं।
काटने वाले सांपों की हो सकती है पहचान
विशेषज्ञ बताते हैं कि अगर किसी व्यक्तिको सांप डंस लेता है तो यह पहचान की जा सकती है कि डसने वाला सांप विषैला है या नहीं। वह बताते हैं कि विषैले सांपों के दांत सामान्य सांपों की तुलना में मोटा व बड़ा होता है। विषैले सांप के काटने पर शरीर में निश्चित दूरी पर दो बड़े निशान बन जाते हैं। इस निशान पर पानी डालने व हाथ रखने पर उसमें से तेज खून का बहाव शुरू हो जाता है। जबकि गैर विषैले सांपों के काटने पर ऐसा नहीं होता है। अगर किसी व्यक्ति को सांप काट ले तो उसे एक जगह स्थिर से बैठा देना चाहिए। हो सके तो आरामदेह गाड़ी से उसे अस्पताल ले जाना चाहिए। तुरंत उपचार शुरू होने से विषैले से विषैले सांप के काटने पर भी व्यक्ति की जान बच सकती है।
दो साल से नहीं है स्नेक बाइट प्रतिरोधी दवा
चतरा जिले के लिए सबसे बड़ी खबर ये है कि सदर अस्पताल में विगत दो वर्षों से स्नेक बाइट प्रतिरोधी दवा एवीएस (एंटी वेनम सीरम) उपलब्ध नहीं है। सर्पदंश के शिकार अगर सक्षम होते हैं तो वे बाजार से एवीएस खरीदकर अपनी जान बचा लेते हैं, लेकिन गरीब बेचारे अस्पताल के बेड पर पड़े-पड़े ही दम तोड़ देते हैं। अस्पताल में नि:शुल्क मिलने वाला एवीएस बाजार में छह से नौ सौ रुपए में मिलता है। सर्पदंश से मौत का सिलसिला जारी रहने के बावजूद प्रबंधन अस्पताल में एवीएस उपलब्ध कराने के लिए गंभीर नहीं है।
tgl_Latn hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva mag_Deva mag_Deva hin_Deva hin_Deva hin_Deva hin_Deva